PRIMĂRIA MUNICIPIULUI TIMIŞOARA                                                  Se aprobă:

SERVICIUL ADMINISTRARE FOND FUNCIAR                                             PRIMAR,

Nr. SC2005 - 13355/12.09.2005                                   dr. ing. GHEORGHE CIUHANDU

R E F E R A T

privind înaintarea către Guvernul României a propunerii de emitere

a unei Hotărâri de Guvern pentru scoaterea din domeniul privat al statului 

a terenului situat în parcela cu nr. cadastral A. 638/1/1, în suprafaţă de 1,59 ha

 şi  includerea acestui teren în proprietatea Municipiului Timişoara  şi în administrarea Consiliului Local în vederea extinderii Pieţei de Gros  în Zona Ovidiu Balea


În urma studiilor efectuate pe parcursul anilor 2000-2001 (2 studii de amplasament şi un studiu de concept) de către o echipă de experţi germani, reprezentanţi ai firmei GFA Terra Systems Gmbh, s-a convenit implementarea unui concept de piaţă de gros de interes municipal în Zona Ovidiu Balea, precum colaborarea Primăriei Municipiului Timişoara (P.M.T.) cu Kredintanstalt für Wiederaufbau (KfW) la elaborarea studiului de fezabilitate şi solicitarea acordării asistenţei financiare pentru construirea şi echiparea Pieţei de Gros.


Realizarea unei pieţe de gros în Timişoara constituie o măsură prioritară cuprinsă în Conceptul Strategic de Dezvoltare Economică şi Socială a Zonei Timişoara şi un obiectiv strategic prezent  atât în Strategia Naţională de Dezvoltare durabilă, cât şi în cea regională respectiv judeţeană.


 În acest context, Consiliul Local al Municipiului Timişoara a adoptat Hotărârea nr. 230/16.07.2002 – privind constituirea unei pieţe de gros municipale în zona Ovidiu Balea şi cooperarea P.M.T. cu  KfW pentru elaborarea Studiului de fezabililitate şi Hotărârea nr. 414/23.12.2002 – privind aprobarea Studiului de fezabilitate „Construire Piaţa de Gros Timişoara şi reabilitare Piaţa Iozefin”.


Piaţa de Gros se va realiza în Zona Ovidiu Balea, pe 2 parcele, acestea având nr. cadastral A. 638/1/3 şi a. 637/1.


Pentru construirea şi dotarea  Pieţei de Gros Timişoara, între Guvernul  Republicii Federale Germania şi Guvernul României, la data de 31.07.2002, s-a încheiat un Acord privind Colaborarea  Financiară, potrivit căruia s-a convenit acordarea de către KfW (Institutul de Credit pentru reconstrucţie al Germaniei) a unui grant (finanţare nerambursabilă) în valoare totală de 2.556.459,41 EURO. 



Având în vedere faptul că extinderea pieţei de gros susmenţionată,  stipulată în studiul de fezabilitate adoptat prin H.C.L. nr. 414/23.12.2002, constituie condiţie contractuală a creditului din partea Institutului de Creditare pentru Reconstrucţie al Germaniei (KfW) se impune ca fiind necesară trecerea parcelei învecinate cu cele 2 parcele menţionate mai sus, respectiv a parcelei cu nr. cadastral  A. 638/1/1 – în suprafaţă de 1,59 ha -  în proprietatea Primăriei Municipiului Timişoara şi în administrarea Consiliului Local.


În baza adreselor Serviciului Dezvoltare şi Integrare Europeană din cadrul Primăriei  Municipiului Timişoara (adrese cu nr. SC2004 – 12056/01.07.2004 şi SC2005 – 11722/29.06.2005)  s-a solicitat de la Agenţia Domeniilor Statului -  Reprezentanţa Timiş (prin adresele nr. SC2004 – 12056/11.11.2004, şi SC2005 – 11722/11.07.2005), comunicarea 

procedurii de urmat în vederea încheierii unui protocol de predare-preluare a terenului cu număr cadastral A. 638/1/1, în suprafaţă de 1,59 ha din domeniul privat al statului.


În conformitate cu răspunsul nr. 331/22.07.2005 primit de la Agenţia Domeniilor Statului – Reprezentanţă Timiş, înregistrat la Primăria Municipiului Timişoara sub numărul SC2005 – 13355/25.07.2005, trecerea suprafeţei de teren amintite în proprietatea Municipiului Timişoara implică adoptarea în prealabil a unei hotărâri de guvern în acest sens.


Având în vedere cele arătate mai sus;


Având în vedere prevederile Acordului privind Colaborarea Financiară – încheiat între Guvernul Republicii Federale Germania şi Guvernul României;


Luând în considerare dispoziţiile H.C.L. nr. 230/16.07.2002  şi nr.  414/23.12.2002;


Ţinând cont de adresele Serviciului Dezvoltare şi Integrare Europeană, înregistrate sub numerele SC2004 – 12056/01.07.2004 şi SC2005 – 11722/29.06.2005, precum şi de adresa Agenţiei Domeniilor Statului – Reprezentanţă Timiş cu nr. 331/22.07.2005;


În conformitate cu prevederile art. 38, lit. f din Legea nr. 215/2001 propunem aprobarea înaintării către Guvernul României a propunerii de emitere a unei Hotărâri de Guvern pentru scoaterea  din domeniul privat al statului a terenului situat în parcela cu nr. cadastral A. 638/1/1, în suprafaţă de 1,59 ha şi includerea acestui teren în proprietatea Municipiului Timişoara  şi în administrarea Consiliului Local în vederea extinderii Pieţei de Gros  în Zona Ovidiu Balea.



     De acord,                                                               Şef Serviciu 



  SECRETAR     
                                  Serviciul Administrare 

                                                                                                            Fond Funciar


         IOAN COJOCARI                                                    EDITH SAS

                            ŞEF SERVICIU


    SERVICIUL DEZVOLTARE ŞI 


       INTEGRARE EUROPEANĂ


              Arh. AURA JUNIE











AVIZAT 










SERVICIUL JURIDIC









     MIRELA LASUSCHEVICI

